Ministarstvo financija konačno je počelo objavljivati podatke o ostvarenim proračunskim prihodima i rashodima za čitavu 2014. godinu. Rashodi su tako porasli za 2,5 milijardi kuna u odnosu na 2013. godinu, a najveći doprinos tome dali su prijašnje zaduživanje (otplata kamata i kredita koji su porasli za više od pola milijarde kuna), članstvo u EU, te stavka ostali rashodi (38) za modernizaciju HŽ-a i HŽ infrastrukturu koji su preko 700 milijuna kuna veći nego prošle godine. Time je HAC dobio značajno manja sredstva od trošarine, te su porezni obveznici ponovno postali jamac za nove kredite autocesta.

Usput, u zadnjih 10 godina ukupna stavka proračunskih rashoda po računskom planu “HŽ modernizacija” iznosi 8,48 milijardi kuna, te još 16 milijardi kuna subvencija iz proračuna. Ovo znači kako je prosječan radnik dao samo za željeznice oko 18.800 kuna, ili 1.880 kn godišnje, bez da je ikad kročio na kolodvor. Što se HAC-a tiče, od 2008. do 2014. godine vozači su kroz trošarine državnim autocestama uplatili 9,2 milijarde kuna, ili oko 6.400 kuna po vozilu, tj. 900 kuna godišnje, bez da su se vozili autocestom. Domaću poljoprivredu u zadnjih 10 godina subvencionirali smo proračunskim novcem u iznosu od 31 milijarde kuna, ili oko 3.900 kuna godišnje po zaposlenom, opet, bez da smo kupili bilo što od hrane.

U grafikonu Najznačajnije kategorija rashoda državnog proračuna stavka skrb za branitelje odnosi se njegu, ortopedska pomagala i slična braniteljska prava, a braniteljske mirovine nalaze se u ukupnoj sumi mirovina označenih žutom bojom. Više o mirovinama možete pročitati ovdje.

Idući prikazi odnose se na konsolidiranu opću državu za period 2014. godine. Opća država čini središnju državu uz dodatak korisnika županijskih, općinskih i gradskih proračuna. Zamislimo opću državu kao ukupnu zaradu i potrošnju jednog kućanstva gdje se plaće i potrošnja ukućana isprepliću, tj. ukupni proračun obitelji.

Ista stvar prikazana nešto detaljnije: